cyanic-selkie/wikianc huggingface dataset:
अंदमान आनी निकोबार
अंदमान आनी निकोबार बंगालाच्या उपसागरांत आशिल्लो भारताचो केंद्रशासीत प्रदेश. विस्तारः उत्तर अक्षींश 6 45’ ते 13 45’ उदेंत रेखांश 92 15ट ते 94 13ट. ह्या प्रदेशांतल्या अंदमान जुंव्याचें क्षेत्रफळ 6,340 चौ.किमी. आनी निकोबार जुंव्याचें क्षेत्रफळ 1,953 चौ.किमी. आसा. ह्या प्रदेशाची एकूण लोकसंख्या 1,88,254(1981). हाच्या उदेंते कडल्या दर्याक अंदमान दर्या म्हणटात. उत्तर, मध्य आनी दक्षिण अंदमान; बाराटांगा आनी रटलंड हे पांच जुंवे मेळून एक अंदमान जाला. हाचे दक्षिणेक धाकटें अंदमान आसा. ते भायर उदेंते कडलो रिची जुंव्याचो चोमो अशें ल्हान व्हड जुंवें एकठांय करून 257 जुंव्यांचें एक अंदमान जुंवो तयार जाता. 10 30’ अक्षवृत्ताचे दक्षिणेक धाकट्या अंदमान जुंव्या सावन 96 किमी. अंतराचेर कारनिकोबार, तेरेसा, कामोर्ता, त्रिकंत, नानकवरी, काचाल, धाकलें निकोबार आनी व्हडलें निकोबार अशे 62 जुंवे मेळून निकोबार जुंवो तयार जाला. हे जुंवे ब्रह्मप्रदेशांतल्या नेग्राईश भुशिराचेदक्षिणेक 193 किमी. अंतराचेर आनी सुमात्रा जुंव्याच्या औचिनहेड तोंकाचे अस्तंतेक 146 किमी. अंतराचेर आसात. भारताचे राखणेचे नदरेन हीं थळां उपेगी आसात.
भूंयवर्णन
निकोबार आनी धाकलें अंदमान सोडल्यार हेर सगळो वाठार दोंगरी आसा. ह्या प्रदेशांत कांय कडेन इओसीन काळांतले वालुकाश्म, ज्वालामुखी वरवीं आयिल्ले डाइक, झिजून धार आयिल्ले चुन्याचे फातर, सर्पटाइन फातर, निळसर धांक मारिल्ले पंकाश्म, पिंडाश्म, प्रवाळी फातरप अशी हांगाची रचणूक आसा.
निकोबार, बॅरन आनी नारकोंडम आदी जुंव्यांक जोडपी वळींचेर भुंयेचो वाठार मात्सो अर्दकुटो आसा. देखूनच निकोबार जुंव्याचेर परतून परतून भुंयकाप जातात. ह्या प्रदेशाक लाबिल्ली दर्यादेग दंतूर आसा, आनी ताचेर कितल्योश्योच खाडयो आनी सोबीत बंदरां आसात. प्रदेशाच्या अस्तंतेक 50 किमी. अंतराचेर बंगालचो उपसागर आनी उदेंतेक सुमार 150 किमी. अंतराचेर अंदमान दर्या आसा.मुखेल जुंव्या सावन 100-125 किमी. अंतराचेर अस्तंतेक सेंटिनल, उदेंतेक बॅरन आनी नारकोंडम असें जुंवे आसात. बॅरन जुंवो हो 153 मी. उंचायेचो एक ज्वालामुखी आसा, जाचो 19 व्या शेंकड्याच्या सुर्वेक स्फोट जाल्लो. ह्या प्रदेशांतल्या अंदमान वाठारांत उदकाचे व्हाळ ल्हान आनी गिमांत आटपी आसले तरी ताका वेग मात भरपूर आसता. दक्षिण अंदमानांत बाराय म्हयने उदक आसता. ग्रेट निकोबारांत कांय न्हंयो आसात.
हवामान
ह्या प्रदेशाचें हवामान चडशें दमट आनी उश्ण आसता. हांगांचे तापमान चडांतचड 20 ते 30 से. आनी उण्यांत उणें 24 ते 25 से. आसता. नैऋत्य आनी ईशान्य मौसमी वाऱ्या खातीर ह्या जुंव्याचेर वर्सूय भर पावस आसता. हांगा पावसाचें प्रमाण 312 सेंमी. आसा आनी दक्षिणे कडल्यान उत्तरेकडेन हें प्रमाम उणें जायत वता. वर्सूय भर हांगा भरपूर वारें आसून कांय दीस वादळी वारेंय व्हांवता.
वनस्पत आनी मोनजात
अंदमान आनी निकोबार प्रदेशाच्या जमनीचो 77 टक्के वाठार रानान भरिल्लो आसा. अंदमानांतल्या वनस्पतींचे तीन भाग करूं येतात. सदां पाचवीचार झाडां, पानझडी आनी दर्यादेगेवयली वनस्पत. ह्या वाठारांत पणस, नाल्ल, सुपारी, सागाच्यो तरेकवार जाती, शिशें सॅटीनवूड, कोको आनी जायते तरेची झाडां आसात. हांगाची रानांतली संपत्ती भारतीय अर्थकारणाच्या परकीय चलन मेळोवपाचे नदरेन खूब म्हत्वाची आसा. हांगां खूब कडेन एकेच तरेचीं झाडां मेळिल्ल्यान वेपारी नदरेन उपाट फायदो जाता. प्लायवूड आनी फस्कां तयार करपाच्या लांकडांचीं झाडां हांगाच्या रानांनीं भरपूर मेळटात. निकोबारांत नाल्ल, सुपारी, ताडरूख आनी मदेराक उपेगी पडपी लाकूड मेळटा.
अंदमान, निकोबार प्रदेशांत माकड आनी सरपटपी जीव भरपूर आसून, सोरपाच्यो वेगवेगळ्यो जाती हांगा पळोवंक मेळटात. हांगा रानदूकर, हत्ती, पाणघोडे, मानगी, कांसव अशे जायते जीव-जंतू आनी सुकणीं आसात.
ब्लेअर ङांगा आसा. अंदमानांत ग्रामपंचायती आनी न्यायपंचायती आसात. निकोबारांत पंचायत वेवस्था परंपरे प्रमाण चलता. ह्या प्रदेशांत एक प्रशासक, अधिकाऱ्यांच्या आदारान जुंव्याचो कारभार पळयता. निकोबार जुंव्या खातीर पालवी अधिकारी आसता. 1967 वर्सा सावन राष्ट्रपतीन वेंचून काडिल्लो एक प्रतिनिधी लोकसभेंत आसता. हांगाच्या प्रशासकाच्या शिफारसी प्रमाण थळाव्या स्वराज्य संस्थेचो प्रतिनिधी वेंचून काडटात.
आर्थीक स्थिती
अंदमान आनी निकोबार प्रदेशाचो 77% वाठार रानान व्यापिल्लो आसा. कांय कडेन पावसाच्या परिणामाक लागून ‘जांभ्या’ ह्या फातरा पासून तयार जाल्ली जमीन आसा. हाका लागून खुबूच उण्या प्रमाणांत जमीन शेतां खातीर मेळटा. ह्या प्रदेशाच्या 7441 हॅक्टर सुवातीर भाताचें पीक काडटात. नाल्ल आनी भात हीं हांगाचीं दोन मुखेल पिकां. हांगाचो मुखेल वेपार लाकूड आनी नाल्ला वरवीं जाता. पोर्ट ब्लेअराक लाकूड कापपाची बंगसाळ, फस्कां आनी प्लायवूड तयार करपाचे कारखाने आसात. ते भायर दर्या देगेर नुस्तें मारप, शंख शिंपयो एकठांय करप, कांसव धरप, आदी उद्देग थंय चलतात.
रानांतल्या भितरल्या वाठारांत कांय पंगड जनावरांची शिकार करून आपलें पोट भरतात. कांय वाठारांनीं कुकडां पोसप, दुदाचो वेवसाय करप, बोटी बांदप, नुस्तेमारी, आदी धंद्यांची उदरगत करपाचो यत्न चल्ला. हांगाच्या सहकारी संस्थांची वाड करपाची, तेच परी गरजेवंत शेतकामत्यांक आनी कामगारांक रिणां दिवपाची वेवस्था केल्या. निकोबार सावन नुस्तें, सुपारी आदी वस्तू चीना कडेन निर्यात जातात आनी तांदूळ, तंबाखू, कपडे, शास्त्रां आदी वस्तू तांकां आयात करच्यो पडटात.
अंदमान- निकोबार जुंव्याचेर शारांत आनी गांवगिऱ्या भागांत मोटार, बस, ट्रक आदी वाहना वरवीं येरादारीची वेवस्था आसा. ते भायर दरेक जुंव्याचेर वचूंक बोटीची वेवस्था आसा. अंदमानांत पोर्ट ब्लेअर, पोर्ट कॉर्नवालीस, मायाबंदर आनी निकोबारांत कामोर्ता, त्रिंकत, नानकवरी अशीं बंदरां आसात. भारता कडेन अंदमान निकोबार जुंव्यांची येरादारी आग बोटी वरवीं जाता. कलकत्ता ते पोर्ट ब्लेअर शारांक रंगून मार्गान विमान येरादारीची वेवस्था आसा. मद्रास सावनय थंय विमानान वचपाची वेवस्था आसा.
लोक आनी समाजजीण
निकोबार लोकांत अंदमानी लोकां परस खुबशें वेगळेपण आसा. हांगाचे मूळ लोक पॉलिनेशयन गटाचे आसात. गंवा रंगाच्या ह्या लोकांची नाकां चेपटीं आसतात. तांच्यांत जाती जमाती नात. पूण वेगवेगळ्या जुंव्यार राविल्ल्यान तांच्यांत कांय प्रमाणांत फरक दिसता. तांच्या जेवणांत चड करून नाल्ल, नुस्तें, फळां आनी भात आसता. केन्ना केन्नाय दुकर, कोंबड्यो, बदकां हांचोय तांच्या जेवणांत आस्पाव जाता. ह्या लोकांक पान तंबाखूची आवड आसा. संगीत, नाच आदी मळारूय तांकां बरी रूच आसा. हे लोक आयदनां तयार करप, कुरपणे, खोंटले विणप, शेंदऱ्यो, लोखणाचीं हत्यारां तयार करप असले आनी हेर धंदे करतात. हालींच निकोबार लोकामदीं फुटबॉल खेळपाची आवड निर्माण जाल्या.
अंदमान निकोबार जुंव्यार शिक्षणीक मळाचेर उदरगत जायत आसा. हांगा साक्षरतेचें प्रमाण 51.53% इतलें आसा. (1981). तेभायर भारतांत वचून फुडलें शिक्षण घेवपाची येवजण हांगाच्या भुरग्यां खातीर आसा. ह्या प्रदेशांत जायत्या भलायकी केंद्रांची वेवस्था आसा. निकोबारांत भलायकी येवजणेखाला तरेकवार रोगां खातीर नियंत्रण केंद्रां आसात. हांगाच्या पोर्ट ब्लेअर आनी कारनिकोबार हांगा माहिती केंद्रां आनी ग्रंथालयां आसात. पोर्ट ब्लेअरच्यान सरकारी विवरण पत्रिका उजवाडाक येता.
कला आनी खेळ
ह्या प्रदेशांत लाकडाचें उत्पन्न भरपूर आयिल्ल्यान लाकडांच्यो तरेकवार वस्तू हे लोक करतात. शिवणकलेंत आनी कशिदा कामांत हांगाच्यो बायलो हुंशार. हे लोक वेता पसून पांटले, कट्टेपसून आयटनां, मातयेचीं आयदनां करतात. भुतांपसून राखण जावंची ह्या हेतान हांगाचे लोक मनशाच्यो तशेंच सवणयांच्यो आनी मोनजातीच्यो लाकडी आकृत्यो करून घरांत दवरतात. नाल्ल, कवासो, केळी, कोंडे आदींच्या पानांचे आनी फुलांचे हार तशेंच तरेकवार वस्तू करतात. शिकारे खातीर हे लोक आडव्या दांड्यार बांदिल्लीं चापाचीं धोणवां तयार करतात. ह्या लोकांचे संगीत आनी नाच सादे पूण पारंपारीक आसतात. ह्या प्रदेशांतल्या दादल्यांचो पुर्विल्लो भेस म्हळ्यार शिंवांचें चामडें कमराक गुठलावप. तेन्ना बायलो तणाचे घागरे घालतालीं. थंय तण आनी रंगीत कपड्यां पसून तयार केल्ल्यो तोपयो आजून वापरतात. हे लोक सरयांनी पैशे गुंथून तयार केल्ल्यो तेचपरी केळ, नाल्ल हांच्या पानांच्यो वा फुलांच्यो वस्ती वापरतात. ओंगी हे जमातींत मेल्ल्या मनशाच्या उगडासाक ताच्या हाडांच्योवस्ती करून घालपाची चाल आसा. दूख, खोस वा कसलीय भावना उक्तावपाक हे लोक आंगाक गेरू, रंगीत माती आनी तेल लायतात. ह्या लोकांचे मखेल आवडटे खेळ म्हळ्यार महड्यांची सर्त, दुकरांची झगडीं, कोंब्यांचीं झगडीं, लाठीमार. सद्या फुटबॉल, व्हॉलीबॉल सारके खेळ ह्या लोकांक आवडूंक लागल्यात.
संदर्भ
वर्ग:भारताचें केंद्रशासीत प्रदेशां वर्ग:देवनागरी पानां
महादेव गोविंद रानडे
महादेव गोविंद रानडे (जल्म - 18 जानेवारी 1842, निफाड, जि. नासिक; मरण - 16 जानेवारी 1901, मुंबय) महाराष्ट्रांतलो एक व्हड विचारवंत, व्यासंगी विव्दान, समाज सुदारक. राश्ट्रीय पांवड्यार अर्थीक, राजकीय, समाजीक आनी धर्मीक मळार व्हड योगदान दिवपी तत्वज्ञ आनी मार्गदर्शक. आर्विल्ल्या भारताचो निर्मातो म्हणून ज्या म्हापुरसांचो उल्लेख जाता, तांच्यांत न्यायमूर्ती महादेव रानडे हाका म्हत्वाची सुवात फाव जाता.
शिक्षण
ताचो बापुय पयलीं नगर जिल्ह्यांतल्या दुय्यम जिल्होधिकाऱ्याच्या हाताखाल कारकून आशिल्लो, उपरांत तो कोल्हापूरच्या कारभाऱ्याके जबाबनिशीच्या हुददयाचेर काम करुंक लागलो. महादेवाचे आवयचें नांव गोपिकाबीर्इ. महादेवाचें मराठी आनी मुळावें इंगलीश शिक्षण कोल्हापूराक जालें. फुडल्या शिक्षणाची थंय वेवस्था नाशिल्ल्यान, बापायन ताका इ. स. 1856 वर्सा मुंबय एल्फिन्स्टन हायस्कुलांत धाडलो. इ. स. 1862 वर्सा महादेवराव बी. ए. चे परिक्षेंत पयल्या वर्गांत पास जालो. कॉलेजींत आसतना वि.लयीन अभ्यासाभायर ताणें इतिहास, काव्य, निबंद, भोंवडेवर्णनां, कांदबऱ्यो ह्या विशयांवयल्या ग्रंथांचें वाचन केलें.
उपरांत ताणें इतिहास आनी अर्थशास्त्र हे विशय घेवन ऑनर्सची परिक्षा दिली. बी. ए. जावचेपयलीं म्हळ्यार इ. स. 1861 वर्सासावन तो अध्यापनाचेंय काम करतालो. इतिहास, भूगोल, गणित, अर्थशास्त्र, तर्कशास्त्र, निबंदलिखाण, इंग्लीश हे विशय तो शिकयतालो. इ. स. 1864 वर्सा इतिहास विशय घेवन तो एम. ए. जालो आनी 1866 वर्सा ताणें कायध्याचीय परिक्षा दिली. ह्यो दोनूय परिक्षा भोवमानान पास जाल्ल्यान मुंबय वि.पीठाचो पयलो फेलो म्हूण ताची निवड जाली.
वावर
दोन वर्सा सुमार ओरिएंटल ट्रान्सलेटर म्हूण काम करतकच जून 1868 वर्सा ताची एल्फिन्सटन महावि.लयांत इंग्लीश आनी इतिहासाचो प्राध्यापक म्हूण नेमणूक जाली. अक्कलकोट आनी कोल्हापूर हांगा अनुक्रमान कारभारी आनी न्यायाधीश, म्हणूय ताणें काम केलें. उपरांत तो स्मॉल कॉज कोर्टाचो न्यायाधीश, केन्ना पोलिस दंडाधिकारी, केन्ना हायकोर्टाचो डेप्युटी वा असिस्टंट रजिस्ट्रार म्हणू काम करतालो. इ. स. 1879 वर्सा मुंबय सरकारच्या न्याय खात्यांत कनिश्ठ न्यायाधीश म्हूण नेमणूक प्रवेश केलो. इ. स. 1881 वर्सा ताची प्रेसिडेन्सी मॅजिस्ट्रेट म्हणू नेमणूक जाली. तेन्नाच ताचे प्रेरणेन बायलांच्या शिक्षणाखातीर पुण्यांत फिमेल हायस्कूल सुरु जालें. इ. स. 1885 वर्सा ताका मुंबय उच्च न्यायालयाचो न्यायमूर्ती म्हणू बढती मेळ्ळी. न्यायधीश पदाचेर आसताना 1885 वर्सा ताची मुंबय कायदे मंडळाचेर काय.चो सल्लागार म्हणू नेमणूक जाली. 1890 आनी 1893 वर्सा तो मुंबय प्रांत मंडळाचो वांगडी आशिल्लो.न्यायमूर्ती रानडे हांचे इंग्लीस, मराठी आनी संस्कृत ह्या तीनूय भांशाचेर प्रभित्व आशिल्लें. भारतीय नदरेन भारताच्या इतिहासाचें परत बरप करुंक जाय अशें ताचें मत आशिल्लें. ताणें देन लग्नां केलीं. पयले बायलेक 1873 वर्सा मरण येतकच, जाण्ट्या बापायचे सांगणेंक लागून, ताका साताऱ्याच्या कुर्लेकर घराण्यांतल्या रमाबार्इ नांवाचे चलयेकडे दुसरें लग्न करचें पडलें. फुडाराक तिका स्त्रीशिक्षण चळवळीत प्रवर्तक म्हणू खूब नामना मेळ्ळी. तेन्ना महादेवरावाची पिराय एकतीस वर्सा आनी बायलेची पिराय इकरा वर्साची आशिल्ली. बालविवाहाचो नशेध आनी विधवाविवाहाचो पुरस्कार करपी महादेवरावान इकरा वर्सांचे चलयेकडे लग्न केल्ल्याम लोकांनी ताचेर खूब टिका केली. रानडे सर्वांगीण सुदारणेचो पुरस्कर्तो आशिल्लो. राजकारण, अर्थकारण, धर्मकारण आनी समाजकारण हीं समाजाची वेगवेगळी आंगां एकमेकाकडेन संबंदीत आसात, तेखातीर समाजजिणेचो बारिकसाणेन विचार करुंक जाय, हें ताच्या समाजकारणाचें पयलें तत्व. त्या काळांत परदेशी भोंवडी निशिध्द मानताले आनी आनी भोंवडे सावन परत येतकच प्रायश्र्चित घेवचें पडटालें. देखून असले परदेशी भोंवड्क मान्यताय तशेंच बायलांच्या मालमऱ्तेच्या हक्काक न्हयकार आनी बायलांच्या शिक्षाणाक प्रतिबंध ह्यो मुखेल समाजीक अडचणी आशिल्ल्यो. हातुंतल्या कांय अडचणी सोडोवपाक ताका यश मेळ्ळें. इ. स. 1862 वर्सा कांय म्हयने ताणें इंदुप्रकाश ह्या खबरेपत्राच्या इंग्लीश विभागांतल्यान समाजसुदरणाचेर लेख बरयले. 1865 वर्सा विधवांच्या लग्नांक उर्बा दिवपी मंडळाची स्थापणूक जाली आनी 1869 वर्सा त्या मंडळान एक विधवाविवाह घडोवन हाडलो.
इ. स. 1895 वर्सा पुण्यांत काँग्रेस अधिवेशन भरिल्ले आसतना, सनातन्यांनी समाजीक परिशद थंय भरल्यार माटव जळोवन उडोवपाची धमकी दिली. त्यावेळार रानडेन हें अधिवेशन वेगळे सुवातेर भरपाचें उतर दिवन वाद पलयलो. इ. स. 1896 वर्सा रानडेन पुण्यांत ‘डेक्कन सभा’ ही नवी सभा काडली. न्या. रानडे हाच्या राजकीय विचारांत बुध्दिनिश्ठ उदारमतवादाचो प्रभान दिसून येता. समाजीक तत्नज्ञानांतलें बुध्दिप्रामाण्य, व्यक्तिस्वातंत्र्य, परमसहिशणुता आनी समाजीक कर्तव्यबुध्दी हींच तत्वां राजकीय विचारांतूय ताणें ग्राह्र मानलीं. सनदशीर शासन हो उदारमतवादाचो आविश्कार आसा अशें ताचें म्हणणें आशिल्लें. नीसिक हांगा आसतना न्या. रानडेन मराठी ग्रंथोत्तेजक मंडळी नांवाची एक संस्था सुरु केली. इतिहास, शास्त्रां, देशाची सुदारणा, म्हान मनशांचीं चरित्रां, धर्म अशा विंगड विंगड विशयांचीं पुस्तकां उजवाडावप हो हे संस्थेचो वावर अशिल्लो. न्या. रानडे हांची बुध्दिमत्ता, दूरदुश्टी आनी खंयचेय अडचणीची विस्कटावणी करुन व्यवहार्य मार्गदर्शन करपाची कुवत अर्थीक मळारुय दिसून योता. ताणें भारतांतल्या दळिद्राचो खोलायेन अभ्यास करुन ताचीं स करणां सांगल्यांत, धर्मीक आनी समाजीक मळार ताणें सगऴ्या ग्रंथप्रामाण्यवादी रुढी आनी कल्पनांचो त्याग करुन समानतेचो पुरस्कार केलो. सार्वजनिक सभा उधेगीक परिशद, फीमेल हायस्कूल, वसंत व्याख्यानमाला, मराठी ग्रंथोत्तेजक मंडळी अशा पुण्यांतल्यो तरातरांच्यो संस्था आनी अखिल भारतीय पांवड्यावयली इंडियन नॅशनल काँग्रेस, अर्थशास्त्र परिशद, समाजीक परिशद ह्या संस्थांचे स्थापनेंत आनी वाडींत ताचो व्हड वांटो आसा. न्या. रानडे एक बरो वक्तो. खंयच्याय प्रस्नचो खोलायेन अभ्यास आनी देशोध्दाराची तळमळ हाकालागून तांचीं व्याख्यानां अभ्यासू आनी मार्गदर्शक आसतालीं. न्या. रानडे भौतिकशास्त्राचो पुरस्कर्तो आशिल्लो तरी ताची वृत्ती धर्मीक आशिल्ली.
संदर्भ
वर्ग:प्रसीध, फामाध मंश्यां वर्ग:देवनागरी पानां
Ibaddio put
Putachem dharonnponn
Anink-ui Tannem sanglem:"konn-eklea monxak dog put asle ani tanche modlea dhakttean bapaik oxem mhollem:'Bapa, mhaka poddtta to daizacho vantto mhaka kaddun di.' Ani tannem tankam aplem ak'khe daiz don vantteanim vanttun dilem. Ani thoddeam disam bhitor dhakttea putan apnnachem aslem titlem-i ektthai kelem, ani ghorantlo bhair sorun to eka poixil'lea ganvant gelo ani thoi mostem jivit jieun tannem aple girestaiechi vatt laili.
Putachi khontichi rodd
Khor bhuk poddil'lean to sarkoch oddchonnik sampoddlo. Tednam vochun to
Polleiat
वर्ग:Konknni वर्ग:Jezucheo Vopareo वर्ग:Devachem Utor वर्ग:Dhorm / Religion वर्ग:Romi panam
रूजाय सायबिणिचो तेर्स
thumb|An Egyptian Rosary with a Coptic Cross, 2010
तेर्स म्हणची रीत - हो तो प्राय थे रसार्य
१. पवित्र खुरसाची कुरू काड आनी आपस्ताल्चीं सतमांता म्हण.
२. संयाचे मागणें म्हण.
३. भडव्याचो नमान (नमान मारिये) ती'ईन पावती म्हण.
४. महिंआ बापा म्हण.
६. मिस्तेर निहाळ कर्न, दा पोवतीं भदव्याचो नमान म्हण.
७. महिंआ बापा म्हण.
८. दर एक मिस्तेरा उपरांत हें मागणें म्हण "म्हज्या जेजू, आमकां भोगोस, एंखोंडांतल्या उज्यांतले आमकां निवार. पुर्गतरितल्यां ओत्म्यांक पाव, अधिक करून चड गरज आसलेल्यांक."
९. दुसरो मिस्तेर सांग. उपरांत संयाचे मागणें म्हण. वयर बरायला ६,७,आनी ८ कर आनी मुकारसून तिसरो, चौतो आनी पांसच्वो मिस्तेर म्हण.
११ सोमारा आनी संवारा संतसाचे मिस्तेर, मुंगळारा आनी सुक्रारा ला दुकीचे मिस्तेर, बुद्वारा आनी आयिठारा ला हरकाचे मिस्तेर, ब्रेस्ताराय उजवाडाची मिस्तेर सांगचे.
सांता खुरसाची कुरू
सांता खुरसाचे कुर्वेन,
निवार आमकां आमच्या देवा,
आमच्या दुस्मानांतलें.
बापाचे, आनी पुताचे, आनी पवित्र ओत्म्याचे नावीं.
आमेन.
आपस्तलांचीं सतमांतां
सतमांतां देवाक, सर्व-पदवेदार बापाक, सर्गा आनी पृथुमेचाया रचन्नाराक.
आनी जेजू क्रिस्ताक, ताच्या एकल्याच पुत्राक, आमच्या स्वांयाक तो पवित्र आत्म्या वरवीं गरभीं संभवलो, आंकवार मारिये थावन जल्मलो, पंस पिलाता खाल ताणें कश्ट ससले, ताका खुरसार जोडलो तो मेलो आनी ताका निखिपिलो.
तो मेल्ल्यां मधें देंवलो, तिसऱ्या दिसा मेल्ल्यांतलो जिवंत जालो. सर्गार चडलो, सर्व-पदवेदार देवा बापाच्या उजव्याक बसला, थंय थावन जिव्यां आनी मेल्ल्यांची मनसुबी करूंक येतलो.
आमेन.
सोमीयाचें मागणें, आमच्या बापा
आमच्या बापा, सर्गींचा, तुजें नाव पवित्र जांव, तुजें राज आमकां येंव, तुजी खुशी सर्गार जाता, तशी संवसारांत जांव. आमचो दिसपटो ग्रास आयज आमकां दी, आनी आमी आमचेर चुकलेल्यांक भोगसितांव, तशें आमचीं पातकां भोगोस. आनी आमकां ताळणेत पडंक दिंव नाका, पूण वायटांतलीं आमकां निवार.
आमेन.
नमान मारिये
नमान मारिये, कुरपेन भरलेले, सर्वेसवर तुजे थायीं आसा, मधें तूं सोदैव, आनी सोदैव तुजो पूत जेजू.
भाग्यवंती मारिये, देवाचे माये, आमां पापियां खातीर विनंती कर आतां आनी आमच्या मरणाच्या वेलार.
आमेन.
म्हयमा बापाक
म्हंया बापाक आनी पुताक आनी पवित्र आत्म्याक: आदीं, आतां आनी सदां सदांकाल.
आमेन.
सनतसाचे मिस्तेर - The Joyful Mysteries
१. आंज गाबरियेलान खबर दिली आंकवार मोरयेक, तिच्या कुसव्यांत जल्मतलो म्हण, देवाचो पुत. (लुके १:२६-३८) "नमान, देवाचे कुरपेन ﻿. समी देव ﻿ ﻿ आसा". (लुके १:२८) "ही आस्मा हांव देवाची चाकर्न, तुज्या उतरा प्रमणें ﻿ सवें जावं (लुके १:३८)
२. गर्बेस्त आसताना आंकवार मरी, गर्भेस्त एलिजाबेतीक आपले मावश-भयणीक, भेटोंक घेली "अस्तरयां भितर तूं सोदैव आनी सोदैव ﻿ कुशीचें फळ." (लुके१:४२) "आनी तुनवें सत्मान्लेंय देखून तूं सुभागी, तर देवान तुका सांगलां तें घडतेलें." (लुके १:४५)
३. बेल्या नगरांत, गोरवांच्या गोट्यांत, मोनजातीन मदें, आंकवार मारी बाळका जेजूक पोरसुत जाली. (लुके २:१-७) "तर आज दाविदाच्या नगरांत तुमकां ﻿ सोडवणदार जल्मला तो क्रिस्त समी."(लक् २:११) "देवान संवसारचो इतलो मोग केलो कि ताणें आपल्या एकल्याच पुताक वपून दिलो, ताचेर विस्वास थेवतात त्यां सगल्यांचो नास जायनां जावनच्याक, पूण तांकां सासणाचें जिवीत मेळच्याक." (﻿ ३:१६)
४. चाळीस दिस्सां उपरांत, बाळका जेजूक तेंपलांत भेटयलो, आनी दिलो ताका सिम्यांवाच्या हातांत, जाणें अळखल संवासाराचो तारक म्हण आनी दिलीं व्हड आर्गां. (लुके २:२२-४०) "तर तुजी सोडवण देखली हांवें सर्व राष्ट्रां कुखार तयार केल्ली (लुके २:३०-३१) "विदेशयांक उजवाड घालतो दिव, मान ﻿ इजरायेल पर्जेचो." (लुके २:३२)
५. बाळोक जेजू परबेच्या दिसा सांडल्या उपरांत, जेरुजाल्याच्या तेंपलांत मेळ्लो. (लुके२:४१-५२) "आनी तीन दिसां उपरांत शास्त्र्यां मदें बसून तांचें आयकून आनी तांकां विचार करुन आलसो तसो मेळ्लो. ताचेहम आयकताले तांकां समेस्तांक ताच्या गिन्यानाचें आनी ताच्यां जबाबांचें मोटें अजाप दिसलें. (लुके २:४६-४७) "ताची आवय हें सगळें आपल्या काळजांत सांबाळून दवरताली." (लुके २:५१)
उजवाडाची मिस्तेर
१. जेजू जरदान नयंत स्नान घेता (ल्क् ३:२१-२२) "आनी पवित्र आत्मो पारव्याचें आंग-रूप घेवन ताचेर देंवून आयलो; आनी सर्गार थावन अक ताळो आयकूंक आयलो: "तूं म्हजो व्ह्ड् अपुर्बायचो पूत, तुजेर म्हजें धादोसपण आसा." (ल्क् ३:२२ )
२. जेजू काना श्हरांतल्या लग्नांत आपली म्हंया परगटता (जू २:१-११) "जेजून तिका म्हणलें:"अस्तर, तुका आनी म्हाका हें कित्याक पडलां? म्हजो वेळ आजून पावूंक नां" (जू २:४) "ताच आवयन चाकराक म्हणलें: "तो सांगीत तितलेंय तुमी करात" (जू: २:५)
३. जेजू देवाचें सर्गींचें राज पर्ग्त्ता आनी पातकी जीणी बदलूंक उलो दिता (मार्क १:१४-१५) "काळ भरलो आनी देवाचें राज लागीं पावलां. मन ब्द्लात आनी बरी खबर सतमानात." (म्क् १:१५) "कित्याक देवाचें राज म्हणल्यार खान आनी पिवण न्हंय, बगर भाग्यवंतपण, शांती आनी पवित्र आत्म्या थी मेळता तो सोंस.
४. जेजू ताबर पर्वतार रूपांतर जाता (मत १७: १-८) "हो म्हजो पूत, खेरीत अपुरबायेचो; ताचेर सगळें म्हजें धादोसपण आसा. तुमी ताचें आयकात'" (मत:१७:५) "हो ताळो आमी खाशा आयकलो; तो सर्गार थावन येतालो आनी आमी ताच बरोबर पवित्र दोंगरार आसल्यांव. (२ पे १:१८)
५. पासकांचें जेवणा वेलार जेजू पवित्र एवकारिस्त घडता.((मत२६:२६-२९) "घेयात आनी खायात,ही म्हजी कूड; म्हजें रगत, करराचें रगत, पातकांचें बगसोणें मेळच्याक समेस्त मनशां पासत तें वारोवतेलें. (मत २६: २६-२८
दुकीचे मिस्तेर
१. गेतसेमानीच्या मल्यांत मागणें करतानां, आमच्यां पातकां पसत रगत हुमेलो.(लुके २२:३९-४४) "ताळणेंत पड नां जांव्ंच्याक, मागणें करात" (लुके २२:४०) "आनी मरणाच्या आकांताक सांपडोन, अदीक खतखत्यान मागणें करतालो. आनी ताचो घां रगताच्यां थेंब्यां वरी धरणीर गळलालो" (लुके २२:४४)
२. पिलाताच्या राजागणांत,समी जेजू क्रिस्ताक एका खांब्याक बांदलो आनी व्हडे निषुरायेन, ताची पवित्र कूड जेरबंदांनीं फाफशिली. (जू १९:१) "खरेंच म्हळ्यार, आमच्या अपराधांक लागून ताका आसपास विदलो, आमच्या गुन्यांवांक लागून ताका वळवळायलो. ताचेर शिक्षा पडल्या तिचे वरवीं आमकां शांती मेळ्ळी, आनी ताच्या घायांक लागून आमचे घाय पेकले."(इसायाह ५३:५) "म्हज्या नांवा पासत सगळो लोक तुमचो द्व्स् करतलो; पुन शेवटाक पासून थीर रावत तोच तारण ज्ड्तलो." (मत १०:२२)
३. समी जेजू क्रिस्ताच्या मस्तकार, त्यां निश्टूर जुदेवांनीं एक कांटय्यांचो मुकूट बसयलो (जू१९:२) "नव्यान भायर येवन पिलातान तांकां म्हणलें: "पळेयात, ताचो म्हाका कसलोच गुन्यांव मेळनां म्हण तुमकां कळन येंऊंच्याक हांव ताका भायर हाडटां." (जू १९:४) "म्हाका ताचो कसलोच गुन्यांव 4.">मेळनां."
४. समी जेसू क्रिस्त, आपल्या खांदार तो भारादीक खुरीस घेवन कालवार दोंगराची वाट तांकता (जू १९:१७) "ताका घेवन वेतास्तानां कोणेकल्या सिमांव सिरेनकाराक त्णीं वेतथीक धरलो. ला तो खेड्यायगांवाठलो येतालो, आनी जेजू पाटल्यान खुरीस घेवन वचूंक ताच्या खांदार तो दिलो." (लुके २३:२६) "कोणाक म्हजो पाटलाव करूंक खोशी आसा जायत, ताणें आपणाकूच पाट करची, आपलो खुरीस घेंव्ंचो आनी म्हज पाटल्यान येव्ंचें.(म्क् ८:३४)
५. आमच्या संयाक सभ्य माजार आनी आंकवार मारयेचे दिश्टी मुखार विंगळो करून दोगमा चोरां मदें खुरसार जोडलो (लुके २३:४४-४६) "आपल आवयक आनी तीच कुशीक आसलेल्या मोगाच्या शिसाक पळेवन, जेजून आवयक म्हणलें: अस्तर, हो तुजो पूत!" उपरांत शिसाक म्हणलें: ತುಜಿ">"ही तुजी आवय!". (जू १९:२६,२७)
हरकाचे मिस्तेर - The Glorious Mysteries
२.समी जेजू क्रिस्त जिवंत जातच चाळीस दिसानी पर्जळीत जावन सर्गार चडलो. (म्क् १६:१९; द्.इ. १:६-११) "मनशाचो पूत आपल्यां दुतां बरोबर आपल्या बापायच्या वैभवान येतलो." (मत १६:२७) "हांव आलफा आनी अमेगा पयलो आनी निमाणो, अरोंब आनी (ಪ್ರಕ್.">शेवट" (प्रक. २२:१३)
३. समी जेजू क्रिस्त सर्गार वेतच, पाठयलो पवित्र आत्म्याक आंकवार मोरी आनी आपल्या शिसांचेर. (द्.इ. २:१-१२) "आनी उज्याच्यो कश्यो जीब तांकां दिश्टी पडल्यो. त्यो फांटल्यो आनी तांचेर एक-एकल्याचेर बसल्यो. ते सगले पवित्र आत्म्यान भरले." (द्.इ. २:३,४) "देवान आमकां भिवकुटो आत्मो दीवंक नां, बगर घटायचो, मोगाचो आनी आमकां दमावून दवता तसलो." (२ तीं १:७)
४. आंकवार मरियेक कुडी-आत्म्या सयत सर्गार व्हेली. (लुके १:४६-५५) "जेदनां ल्हान'विकाय आपल दासीची दुलोबायेन ताणें अळखून घेटली, पळेयात, आतांच्यान सगळ्यो पिळग्यो सुभाग्य म्हण म्हाका पाचारतेल्यो." (ल्क् १:४८) "अ परीं, जशें पातकान मरणा वरवीं राज्वडकी चलयली, तशें आमच्या संया जेजू क्रिस्ता उदेशीं, सासणाच्या जिविताक पावयता त्या नितिवंतपणा वरवीं कुरपेन राज्वडकी चलोंव्ंची (रों ५:२१)
५. आंकवार मरियेक मुकूटायली आनी सर्गायसंवसाराची राणी तिका केली. (प्रक १२:१) "तेदनां सर्गार अक मोटी कुणा दिश्टी पडली; एक बायल सुर्या न्हेसलेली; तिच्या पियां तळा चंद्रीँ आनी तीच तकलेर बारा नोकेत्रांचो मुकूट. " (प्रक १२:१) "पदवेदारांक सदरेर थावन देंवयले आनी खाल्ते तांकां वयर उकल्ले" (ल्क् १:५२) "म्हज्या जेजू, आमकां भोगोस, एंखोंडांतल्या उज्यांतले आमकां निवार. पुर्गतरितल्यां ओत्म्यांक पाव, अधिक करून चड गरज आसलेल्यांक"
नमान राणये - हायल, हल्य उयेन - सालवे रेगीना
नमान राणये काकूतीचे माये,
नमान आमच्या जिविता,
आंरुता आनी भरवानश्या;
तुका आमी उलो मारतांव आमी परदेशी एवेचीं बाळकां.
ह्या दुखाच्या कोंडांत आसतां, आसकार-सुसकार
सोडून आमी तुका रुदान करतांव.
तर तूं आमचे शारातीणी ते तुजे काकूतीचे दोळे
आमचे वयर परत आनी ह्या जिविता उपरांत, तुजे कुशीचें
सोदैव फळ जेजू आमकां दाखय;
भाग्यवंती देवाचे माये, आमा
पासूंत विनाती कर
क्रिस्ताच्या बासवण्याक आमी पाव जावन्च्या कातीर.
सायबिणीची लादीन
सरेसवरा देवा, आमची काकूत कर
क्रिस्ता स्वांया, आमची काकूत कर
क्रिस्ता स्वांया ''आयक आमकां'
क्रिस्ता स्वांया, ''दयेन आयक आमकां'
देवा, सर्ग्य्च्या बापा ला काकूत आमची कर
देवा पुता, संवसाराच्या सोडवणदारा ला काकूत आमची कर
देवा पवित्र आत्म्या ला काकूत आमची कर
रडार
रडारः पयसुल्ले वस्तीचें निरीक्षण करपाक आदार करपी उपकरण. ज्यो वस्तू पयसुल्ल्या अंतराचेर आशिल्ल्यान वा कुपां, धुकें, पावस, काळोख हांकां लागून सादया दोळ्यांक दिसूंक शकनात अशा वस्तुंची निश्र्चित सुवात, तांचें निरिक्षण स्थानकापसूनचें अंतर त्यो वस्तू चलंत आसल्यार तांची गती आनी गतीची दिका ज्या इलॅक्ट्रॉनीक यंत्रणेच्या आदारान मेजपाक येता ते यंत्रणेक ‘रडार’ अशें म्हण्टात. हें उतर Radio Detection And Ranging हे उतरावळींतलीं पयलीं अक्षरां घेवन तयार केलां.
रडारांत जे विद्युत चुंबकी तरंग वापरतात तांचो वेग आनी ज्या उजवाडाच्या आदारान आमी वस्तू पळोवंक शकतात तांचो वेग (३×१०८ मी./से.)आसता. दोनूय तरांच्यो उर्जा रेशा सरळ रेशेंत प्रवास करतात. मात सादया दोळ्यांनी आमी वस्तुंचें वेगळेपण वळखूंक शकतात; तशें वेगळेपण वळखप रडार यंत्रणेक शक्य जायना.
रूजाय सायबिणिचो तेर्स
सायबिणीची लादीन
भव पवित्र तृंदादी एकल्याच देवा - काकूत आमची कर
रडार
रडाराचो उपेग मुखेलपणान मळबांत भोंवपी विमानां, थाव नाशिल्ल्या दर्यावयली तारवां संबंदींचो सोद घेवपाखातीर, तांच्यो सुवातो, तांचो वेग चुकनासतना निदान करपाखातीर जाता. दुसऱ्या म्हाझुजा काळांत दुस्मानाच्या विमानाचो, विमानविरोधी नाळींचो, झुजांत उपेगांत येवपी सामुग्री तयार करपी कारखान्यांचो, लडायेच्या तारवांचो आनी विमानतळांचो सोद घेवन तीं नश्ट करपाखातीर इश्ट राश्ट्रांच्या लडायेच्या तारवांक आनी बाँब मोखपी विमानांक राखण दिवप, तशेंच आपल्या प्रदेशाचेर घुरी घालपाखातीर येवपी दुस्मानाच्या विमानांची वा तारवांची पूर्वसुचना आपले राखणे यंत्रणेक दिवप हीं कामां रडार यंत्रणेन केलीं म्हणुनूच दुसरें म्हाझूज हें ‘रडारझूज’ म्हणून वळखतात.
शांततायेच्या काळांत बंदरां, विमानतळां आनी रस्त्यांवयलें येरादारीचें नियंत्रण, वादळां, पावसाळी कुपां, वारें हांचेमदल्या बदलांचो अदमास हांचेखातीरय रडाराचो उपेग करतात.
रूजाय सायबिणिचो तेर्स
सायबिणीची लादीन
भाग्यवंती मरिये, आमच्या पासत माग
रडार
कार्यपददतः रडारांतलो प्रेशक(तरंग निर्मुपी साधन)आनी आकाशक(मळबांत तरंग प्रसारीत करपी साधन)हांच्या आदारान विद्युत चुंबकीय तरंगांचें प्रेशण करतात. हे तरंग ज्या लक्ष्याक लागून(तारूं, विमान, हिमढग, तळप, दोंगर आदी)आडायता त्या वेळार तातुंतले थोडे उर्जेचें प्रेशकाचे दिकेन परावर्तन जाता. ही परावर्तीत उर्जा आकाशकाच्या आदारान ग्रहण करून प्रेशण आनी ग्रहण हातुंतलो कालावधी आनी तरंगाचो वेग(३×१०८मी./से.) हाचेवयल्यान लक्ष्याचें निरिक्षण सुवाती सावनचें अंतर निश्र्चीत करतात. १/२ वेग×कालावधी हें अंतर मेजपाचें कोश्टक आसा.
रडाराच्यो दोन प्रणाली आसात - (१)स्पंद रडार प्रणाली आनी (२)डॉप्लर रडार प्रणाली.
रूजाय सायबिणिचो तेर्स
सायबिणीची लादीन
भाग्यवंती आंकवारींचे आंकवारी, आमच्या पासत माग
रडार
रडाराचें कार्यमानः रडाराच्या आदारान ज्या चडांत चड अंतरावयल्या लक्ष्याचो वेध घेतात त्या चडांत चड अंतराक रडाराचें मर्यादा क्षेत्र, परास वा पल्लो अशें म्हण्टात. हो परास (१)ग्राहीचे उण्यांत उणे उर्जेचें, संकेताचें फावोशें विवर्धन करपाची तांक (२)प्रेशीत केल्ली चडांत चड उर्जा (३)आकाशकाचें आकारमान आनी (४)लक्ष्याचें आकारमान हांचेर आदारून आसता. परास दोट्टी करपाचो आसल्यार प्रेशीत उर्जा सोळा पटींनी आनी आकाशकाचें आकारमान चौपटीन करचें पडटा. प्रेशीत संकेताची कंप्रताय चौपट केल्यारय रडाराचो परास दोट्टी जावं येता.
रूजाय सायबिणिचो तेर्स
सायबिणीची लादीन
क्रिस्ताचे माये, आमच्या पासत माग
रडार
उर्जा क्षीणन आनी कार्यक्षमतायेचेर परिणाम करपी हेर घटकः रडाराचो वास्तव परास हो सदांच सैध्दांतिक परासा परस उणो आसता. हाचीं बरींच कारणां आसात - (१)ज्या सरयांतल्यान वा यंत्रणेंतल्यान संकेत आकाशकामेरेन पावतात. तातुंतूच ५०% उर्जा उश्णतायेच्या रुपांत नश्ट जाता (२)रडार चालकाचे कार्यक्षमतायेरूय क्षीण संदेश वळखूं येतात काय ना हें आदारून उरता (३)रडार तरंगाचें अवकाशांतल्यान प्रसारण करतना जावपी शोशण, धर्तरेच्या फाटल्या वाठाराचेर जावपी परावर्तन, हवेंतलें घनतायेच्या आनी तापमानाच्या फरकान जावपी प्रणमन(एका माध्यमांतल्यान दुसऱ्या माध्यमांत वतना रडार तरंगाचे दिकेंत बदल जावप) आनी हेर बऱ्याचशा थीर आनी चल घटकांक लागून लक्ष्याच्या अचूक वेधांत आडखळी उपरासतात.
संदर्भ
वर्ग:देवनागरी पानां
रूजाय सायबिणिचो तेर्स
सायबिणीची लादीन
पवित्र सभेचे माये, आमच्या पासत माग
देव कुरपेचे माये, आमच्या पासत माग
भव नितळ माये, आमच्या पासत माग
भव निर्मळ माये, आमच्या पासत माग
भश्टाव नासलेले माये, आमच्या पासत माग
खत लागंक नासलेले माये, आमच्या पासत माग
मोगाळ माये, आमच्या पासत माग
अजापांचे माये, आमच्या पासत माग
रचनाराचे माये, आमच्या पासत माग
सरवंडाराचे माये, आमच्या पासत माग
अनद फावो आसलेले आंकवारी, आमच्या पासत माग
पदवेदार आंकवारी, आमच्या पासत माग
काकुत्सार आंकवारी, आमच्या पासत माग
विस्वाशी आंकवारी, आमच्या पासत माग
न्याय-नितीच्या आरश्या, आमच्या पासत माग
आमच्या संतसाच्या प्रेस्तावा, आमच्या पासत माग
देव कुरपेच्या आयदना, आमच्या पासत माग
मानाच्या आयदना, आमच्या पासत माग
उत्तं होकितीच्या आयदना, आमच्या पासत माग
घुटाच्या गुलाबा, आमच्या पासत माग
दाविदाचे मिनारी, आमच्या पासत माग
मारफिंचे मिनारी, आमच्या पासत माग
भांगाराच्या घरा, आमच्या पासत माग
एकवटाच्या आरका, आमच्या पासत माग
सर्गाच्या दारवंट्या, आमच्या पासत माग
फांतयावेल्या नखेत्रां, आमच्या पासत माग
पिडेवंताच भलायके, आमच्या पासत माग
पातक्यांच्या आसऱ्या, आमच्या पासत माग
दुखेस्तांचे भुजवंदारे, आमच्या पासत माग
क्रिस्तावांच्या आलाशिऱ्या, आमच्या पासत माग
भडव्यांचे राणये, आमच्या पासत माग
कुल-बापांचे राणये, आमच्या पासत माग
प्रवादीयानचे राणये, आमच्या पासत माग
प्रेशितांचे राणये, आमच्या पासत माग
धर्म-विरांचे राणये,आमच्या पासत माग
आंकवारींचे राणये,आमच्या पासत माग
सगल्यां भक्तांचे राणये, आमच्या पासत माग
सैंब् हाच्या खतावीण गर्भ संभवलेले राणये, आमच्या पासत माग
कुडी-आत्म्या सयत सर्गार व्हेलेले राणये, आमच्या पासत माग
कुटुंबाची राणये, आमच्या पासत माग
सवस्तायेचे राणये, आमच्या पासत माग
देवाचे शेळये संवसाराचीं पातकां काडतेले ला आमकां भोगोस सायबा
देवाचे शेळये संवसाराचीं पातकां काडतेले ला आमची काकूत कर
भव पवित्र रूजारीचे राणये, आमचे पासून माग क्रिस्ताच्यो भासावण्यो आमकां लाभूँ-श्यो जांव्ंच्याक.
मागुंया: तुज्या गोपांत आमी उडून येतांव, देवाचे एह भाग्यवंत माये, आमच्यां
अनद्वंत आनी सोदैव आंकवारी आमकां निवार. आमेन.
प्रार्थूंया
देवा एकल्याच तुज्या पुतान आपल्या जिविता मरणा आनी जिवंतपणा वरवीं, आमकां सासनाच्या
सुखाचो मुकूट जोडलो; भाग्यवंत आंकवार मारयेचे भौपवित्र रूजायचे मिस्तेर आमी
मेळो-शें कर म्हण मागतांव. त्याच आमच्या स्वांया, जेजू क्रिस्ता वरवीं.
देवाचो आदार सदांकाल आमचे थायीं आसूं.
अशें जावन.
पळेयात
वर्ग:! रोमान काथलीक आंचीं मागणीं वर्ग:देवनागरी पानां
Moldova
, एरोपांतलो देस आसा। ताची राजधानी चिसीनाउ नगर आसा।
Sondorbh
वर्ग:Sonvsarachim Raxttram वर्ग:Europachim Raxttram वर्ग:Romi panam
श्री व्यंकटेश देवस्थान,नानोडें
गोंयच्या दिवचल तालुक्यांतल्या नानोडें वाठारांतलें नामनेचें देवूळ.पुर्विल्ल्या काळांत श्रीमती बात्या नायकीण कळंगुटकरीण हे भावार्थी बायलेन आपले आस्पतींतल्यान ह्या देवळाची बांदणी केली आनी त्या देवळांत श्री व्यंकटेश तशेंच श्री लक्ष्मीचे मूर्तींची विधियुक्त स्थापना करून त्या देवांचो सगळो दिसपट्टो खर्च,उत्सव आदीविशीं कायम वेवस्था करून दवरली.तशेंच ह्या देवस्थानाचे म्हाजन कोण,फुडें ह्या देवस्थानाची वेवस्थआ कशी जावंची हेविशीय सारकी तिणें करून दवरिल्ली.ह्या देवस्थानाची घटनात्मक नेमावळ इ.स.१९३० वर्सा तेन्नाच्या सरकारान मान्य केली.हे नेमावळीक वट्ट १५ कलमां आसून,तातूंत दादल्या वांगडा बायलांकय सगळे हक्क आनी अधिकार ह्या देवस्थानान दिल्ले आसात.
ह्या देवळांत चैत्र म्हयन्यांत वसंतपुजा आनी रामनम,आषाढ म्हयन्यांत वद्य द्वादशी दिसा देवळाचो वाडदीस मनयतात,श्रावण म्हयन्यांत दर शुक्रारा कीर्तन आनी श्री गोकुळ अश्टमी दिसा श्रीकृष्ण जल्म,आश्र्विन म्हयन्यांत नवरात्र, कार्तिक म्हयन्यांत आंवळी भोजन आनी मार्गशिर्ष म्हयन्यांत कालो हे म्हत्वाचे उत्सव मनयतात.
श्रीमती बात्या नायकीण नायकीण कळंगुटकरीण हिणें आपली पुराय आस्पत वेंकटेश देवस्थानाक ओंपल्ली.तातुंत देवस्थान आसिल्ली जमीन,बागायत,तशेंच श्रीमती बात्या नायकीण कळंगुटकरीण हिणें स्वताचें घर त्या देवस्थानाच्या म्हाजनाखातीर वापरपाक दिलें.तशेंच त्या घराची वेळचेवेळार दुरूस्ती आदी खर्च त्या देवस्थआनाच्या भांडारांतल्यान म्हाजनांनी करचो अशेंय नमुद केलें.श्रीमती बात्या नायकीण हिणें आपलें मृत्यू पत्र १० मार्च इ.स.१८१४त केल्लें.ताचेवयल्यान हें देवूळ आनी मूर्ती स्थापना ते तारखे आदीं जाली आसूंक जाय.
वर्ग:देवनागरी पानां
आर्यावर्त
ऋग्वेद काळांत आर्य लोकांची वसती सुप्तसिंधूच्या प्रदेशांत म्हळ्यार वायव्य सरहद्द प्रांत आनी पंजाबांत आसली. नदीसूक्तांत (10.75) सप्तसिंधूच्या प्रदेशांत कुभा (काबूल न्हंय), क्रुमु (कुर्रम), गोमती (गोमल) सिंधु, परुष्णी (रावी), शुतुद्रि (सतलज), वितस्ता (झेलम), सरस्वती,यमुना आनी गंगा ह्यो मुखेल न्हंयो व्हांवताल्यो अशें म्हळां.वैदिक आर्य ज्या वाठारांनी रावताले त्या वाठाराच्यो शिमो ह्या न्हंयांनी आंखल्यात.
कांय काळाउपरांत आर्य सुप्तसिंधूच्या वाठारांतल्यान उदेंतेकडेन आनी दक्षिणेकडेन पातळ्ळे. उपरांतच्या काळांत कुरूपांचाल आनी कोसलविदेह हे देश आर्यांचीं सांस्कृतिक केंद्रां जालीं. ब्राह्मणग्रंथांची निर्मणी ह्याच काळांत जाली. जायते यज्ञयाग ह्या वाठारांत जाल्ल्यान,त्या वाठाराक ‘ प्रजापतिची नाभि ’ म्हूण वळखुपाक लागले. शतपथ ब्राह्मण कुरुपांचालांतली भास सगळ्यांत बरी आनी प्रामाणिक अशें सांगता. उपनिषदांच्या काळांत आर्यांचो राबितो काशीसावन विदेह जनपदामेरेन म्हळ्यार पंजाब सावन मिथिलेमेरेन आसलो. धर्मसूत्रांच्या काळांत आर्यावर्ताचे शिमेविशीं जायते मतभेद जाल्ले दिसतात. वसिष्ठ धर्मसूत्रांत आर्यावर्ताची व्याख्या अशी दिल्याः
आर्यावर्तः प्रागदर्शात्, प्रत्यक् कालकवनादुदक्
परियात्राद्दक्षिणेन हिमवतः उत्तरेणच विन्ध्यस्य। (1.8-9)
अर्थः सरस्वती न्हंय जंय गुप्त जाल्या त्या वाठाराचे उदेंतेक, कालकवनाचे अस्तंतेक, परियात्र आनी विंध्य पर्वताचे उत्तरेक आनी हिमालयाचे दक्षिणेक आर्यावर्त देश वसला.
वसिष्ठान आर्यावर्ताविशीं आनीक दोन मतां मांडल्यात.
अर्थः गंगा आनी यमुना न्हंयांमदल्या वाठाराक आर्यावर्त म्हणटात वा ज्या वाठारांत कृष्णमृग कोणाचीच भिरांत बाळगिनासतना भोंवतात, जो प्रदेश यज्ञिय आसता ताका आर्यावर्त म्हूण वळखुचो.
आसमुद्रात्तु वै पूर्वादासमुद्रात्तु पश्चिमात्।
तयोरेवान्तरं गिर्योरार्यावर्तं विदुर्बुधाः।। (2.22)
अर्थः हिमालय ते विंध्य आनी उदेंतेचो दर्या ते अस्तंत दर्या मेरेनचो वाठार ‘ आर्यावर्त ’ म्हूण वळखुचो.
पूर्विल्ल्या काळांत विंध्याचे दक्षिणेकडलो वाठार आर्यावर्ताचे वा आर्यसंस्कृतायेचे शीमेभायर आसलो, हें दिसून येता. वसिष्ठ ज्या वाठाराक ‘ आर्यावर्त ’ म्हणटा त्याच वाठाराक मनू मध्यदेश म्हणटा. वसिष्ठान आर्यावर्ताची उदेंतेकडली शीम कालकवन म्हळ्या, तर मनून मध्यदेशाची शीम प्रयाग म्हळ्या. कालकवन आनी प्रयाग ह्या दोगांचीय सुवात एकूच आशिल्ल्यान, मनू आनी वसिष्ठाची त्यासंबंदीचीं मतां सारकीं दिसतात. पूर्विल्ल्या काळांत प्रयागाच्या लागसार एक व्हड रान आसलें, अशें वाल्मिकी रामायणांतल्या अयोध्याकांडांत (54.55) म्हळां. ताचेवेल्यान मनू आनी वसिष्ठ हांणी सांगिल्ले वाठार एकूच हें स्पश्ट जाता. आर्यावर्ताच्यो शिमो वयर सांगिल्ल्याप्रमाण आसल्यो. ह्या शीमांभायर आशिल्ल्या वाठाराक ‘ म्लेंच्छ देश ’ म्हणटाले. ह्या वाठारांत वचून येवपी आर्यावर्ताच्या नागरिकांक आपले दिसपट्टे वेव्हार सुरू करचेपयलीं प्रायश्चित घेवचें पडटालें. उदेंतेक अंग, वंग, कलिंग आनी अस्तंतेक सिंधु सौवीर ह्या देशांत गेल्यार पुनस्तोम वा सर्वपृष्ठ यज्ञ करचो अशें बौध्द धर्मसूत्र सांगता (1.1.29-30). काळाच्या ओघांत घडपी बदलाचो बरो वा वायट परिणाम संस्कृतायेचेर जाता, तेन्ना सदाचारी क्षत्रिय राजाच्या हातांत राजसत्ता उरप गरजेचें आसता. तेपासत सदाचारी क्षत्रिय राजान जिखिल्ल्या राज्यांक आर्यावर्तांत सुवात दिवची आनी थंय चातुर्वर्ण्य पध्दत पाळची, अशें मेघातिथीभाष्य म्हणटा. कर्णपर्वांत (43.5-8) पूर्विल्ल्या काळांत वैदिक आर्यांचें संस्कृतायेचें केंद्र आशिल्लो पंजाब, महाभारतकाळांत यवनांच्या हातांत गेलो तेन्ना आचारहीन जालो अशें सांगलां. आर्यावर्तांत वैदिक ऋषी, स्मृतिकार हांकां आदर आनी भोवमानान पळयताले. आर्यांची जीणपध्दत आनी संस्कृताय संवसाराभितर सगळ्यांत ऊंच पांवड्यावेली आसा असो तांकां गर्व आसलो. मनू म्हणटा-
स्वं स्वं चरित्रं शिक्षेरन् पृथिव्यां सर्वमानवाः।। (2.20)
अर्थः ह्या देशांत जल्मल्ल्या ब्राह्मणाकडल्यान पुराय मनीसकुळयेन आपआपलें धर्मीक आनी नैतिक आचरण शिकचें.
वर्ग:देवनागरी पानां
Lipoun Dovorlolea Ttheveachi Vopar
Voparincho hetu
Tednam xisamnim lagim sorun Taka vicharlem: “Voparimnim tanchê kodde kiteak uloitai?” Tannem portipall kelo: “Kiteak Sorginchea Rajeache gutt vollkhunchem dennem tumkam dil’lem asa; tankam herank na. Asa tankam Dev anink-ui ditolo ani tanchem map bhoron òt’tolem; punn na tankam, asa tem porian tanchê koddlem Dev kaddun ghetolo. Dekhun Hanv voparimnim tanchê kodde uloitam, kiteak polleun-ui tankam disona, ani aikun-ui tankam aikona ani somzo-i na.
Izaiasan oxem adinch sanglolem tem tanchê sovem pallon ieta:
‘''Aikun-aikun tumkam kãi, somzochem na; polleun-polleun tumkam kãi dischem na. Kiteak hea lokachem kalliz zodd-nibor zalam, tanche kan bhere zaleat, tanche dolle dhamplole asat; na tôr dolleamnim tankam disunk lagtolem, kanamnim tankam sarkem aikunk melltolem, monan tankam somzotolem, ani, tim Mhojê-xim portun ieun, Hanv tankam borim korin .’
''
Lipoun Dovorlolea Ttheveachi Vopar
Povitr Pustok ː Matev 13 ː 44-46
44 Oxem-i Sorginchem Raj mhonn somzat: "eka xetant êk tthevo liplolo aslo; konn-eklea monxak to melllo; hannem novean to lipoun dovorlo, ani khuxal zaun to gelo, magir apnna kodde aslem titlem-i tannem viklem ani tem xet viktem ghetlem. 45 Têch bhaxen Sorginchem Raj koslem tem sangtam: konn-êk veapari nazuk motiam sôdunk bhonvtalo. 46 Ek unch molachem motim taka melltôch, to gelo, apnna kodde aslem titlem-i tannem viklem ani tem motim viktem ghetlem."
“Voparimnim uloitolom, sonvsar rochloleak gupit asloleô vostu ukteô kortolom”, hem provadiachem utor oxem khorem zalem. (Matev 13:35)
वपारिंचो हेतू
तेदनां शिसांनीं लागीं सरून ताका विचारलें: “वपारिंनीं तांचê कडे कित्याक उलयताय?” ताणें पर्तिपाळ केलो: “कित्याक सर्गिंच्या राज्याचे गूट वळखुंचें देणें तुंकां दिल्लें आसा; तांकां हेरांक ना. आसा तांकां देव आनिंक-ऊय दितलो आनी तांचें माप भरन òत्तलें; पूण ना तांकां, आसा तें परियान तांचê कडलें देव काडून घेतलो. देखून हांव वपारिंनीं तांचê कडे उलयतां, कित्याक पळेवन-ऊय तांकां दिसना, आनी आयकून-ऊय तांकां आयकना आनी संजोय ना.
‘आयकून-आयकून तुंकां कांय, संजचें ना; पळेवन-पळेवन तुंकां कांय दिसचें ना. कित्याक ह्या लकाचें काळीज जड-निबर जालां, तांचे कान भेरे जाल्यात, तांचे दळे धांपलले आसात; ना तोर दळ्यांनीं तांकां दिसुंक लाग्तलें, कानांनीं तांकां सार्कें आयकुंक मेळतलें, मनान तांकां संजतलें, आनी, तीं म्हजê-शीं पर्तून येवन, हांव तांकां बरीं करीन .'
लिपवन दवरलल्या ठेव्याची वपार
पवित्र पुसतक ː मातेव १३ ː ४४-४६
४४ अशेंय सर्गिंचें राज म्हण संजात: "एका शेतांत êक ठेवो लिपललो आसलो; कण-एकल्या मनशाक तो मेळलो; हाणें नव्यान तो लिपवन दवरलो, आनी खुशाल जावन तो गेलो, मागीर आपणा कडे आसलें तितलेंय ताणें विकलें आनी तें शेत विक्तें घेतलें. ४५ तêच भाशेन सर्गिंचें राज कसलें तें सांग्तां: कण-êक व्यापारी नाजूक मतियां सोदुंक भंवतालो. ४६ एक उंच मलाचें मतीं ताका मेळतोच, तो गेलो, आपणा कडे आसलें तितलेंय ताणें विकलें आनी तें मतीं विक्तें घेतलें."
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
Polleiat Niall
The Hidden Treasure and the Pearl of Great Price, Commentary & Meditation
Sondorbh
वर्ग:Konknni वर्ग:Jezucheo Vopareo वर्ग:Devachem Utor वर्ग:Romi panam
मागणें कुमसार आदीं
मागणें कुमसार आदीं
Confession
म्हज्या देवा ﻿ फांकय, सायबा, म्हजे मतीर, किरणां तुज्या उजवाडाचें, ह्या वरवीं पयस सरच्याक काळोक म्हजे मतीवयलो. उजवाडाय म्हजें इन्यान आनी जिव कर म्हजो उगडास, वळकूंच्याक म्हजीं पातकां, तांची विट धरच्याक, खरो निचेव आनी बरें कुमसार करच्याक. मारये म्हजे बरे माये दी म्हाका तुजी मजत.
मागणें कुमसार जातच
साबार आर्घां तुचा दिता, सायबा एदो व्हडलो उपकार केलोय म्हण म्हाका कुमसार फावो करुन. पातकांच्या भोगसोन्या वरवीं देंवली म्हजेर सवस्काय आनी सुलाय,जी एदोव पासून नासलेली. कुरपा आनी बळ दी सायबा. तुचा उतर दिलां तें हावें पाळच्याक आनी तुजे खोशे परमणें जियेवनच्याक. संया, म्हजे थांय तुजी कुरा निर्फळ जावंक निर्मूं नाका. सायबीनी म्हजे माये, बडव्या राकण्या, आंज्यांनो, म्हज्या नांवाच्या सांतांभक्तांनो पातकाविणें आनी देवाचे खोशे परमणें जियेवनच्याक तुमचो आधार म्हाका दियात. आमेन
वर्ग:! रोमान काथलीक आंचीं मागणीं वर्ग:देवनागरी पानां
दत्ताराम कामत बांबोळकार
दत्ताराम कामत बांबोळकार हांचो जल्म 9 मे 1956 जालो. ते दामबाब,महालक्ष्मी देवळा लागीं,बांदोडें-फोंडें-गोंय रावतात. १९७९ सावन बॅंक ऑफ महाराष्ट्र हे बॅंकेत काम करता. १९७७ सावन नेमान राष्ट्रमत सुनापरान्त ह्या दिसाळ्यांतल्यान तशेंच कुळागर म्हयानाळ्यांतल्यान कथा उजवाडाक आयल्यात. १९८१ सावन नाटयलेखनाक सुरवात केली. शालेय एकांकीका सर्ती खातीर आतां मेरेन आठ एकांकिकांचें लेखन केलां. तांची धा नाटकां माचयेर आयल्यात. शेणिल्लो गांव, वेदनाघर, सत्य माड्डितां माड्डितां, रंगयात्रीक, डॅडी, ताचे भायर संगीत महिरावण,वीख विखाळटा रथोत्सव, संस्कार, गेमाये, हीं तांची नाटकां कोंकणी रंगमाचयेर गाजल्यात. आकाशवाणीच्या पणजी केंद्रावयल्यान नभोनाटय प्रसारित जाल्यांत. पांच मराठी नाटकांचें कोंकणी नाटय रुपांतर केला.
शिक्षण
धेंपे कॉलेज ऑफ आर्टस् अॅन्ड सायन्स, पणजे हांगासल्ल्यान विज्ञान शाखेची पदवी.
Konkani kantaram
ZOLM DISACHEM KANTAR
Kantar ghoddpi ani gaupi: Alfred Rose
Dis tujea zolmacho, dis vhode khoxecho, Happy Birthday mhunon ugddas kortanv tuzo
Sorgar kor Anjeamcho, saad ghaltat borea yeneacho Sonvsar chear disancho, anson khellon sarcho
Rup tujem anjeachem, kalliz chodd mogachem Deva Bapan aplem bessaum tujer ghalchem
Zolmacho dis tuzo, Zolmacho dis tuzo, Anson khellon sodanch sarcho Zolmacho diss tuzo
SAUDICHEM KANTAR …(While raising the toast)
Devan maka uzvaddachi ponti dili, Otra vorsam apurbai tuji keli, Orthant amchea ekuch ful'leli dhali, Novrean tujea vinchun kaddun vheli.....
Mogan tumi poddon re, kazar tumi zalim re Devachem besanv tumcher poddom re..... Repeat Mogan.....
Polleiat
वर्ग:Konknni वर्ग:Kantaram वर्ग:Romi panam
सिनारी प्रभाकर विठ्ठल प्रभु
सिनारी प्रभाकर विठ्ठल प्रभु (जल्म - 23 नोव्हेंबर 1923, रायबंदर) नामनेचे सुटकेझुजारी. ताणें बी.ए मेरेन शिक्षण घेतलें. ल्हान पिरायेंतच ताणें सुटके चळवळींत वांटो घेतलो. सुरवेक मिरवणुको काडप, पोस्टरां लावप मेळावे घडोवन हाडप असो वावर ताणें केलो. उपरांत तो आझाद गोमंतक दलचे क्रांतीकारी संघटमेंत गेलो. हे संघटनेचो संस्थापक वांगडी आशिल्लो. ताणें गोंयांत चलयल्ले सशस्त्र क्रांतीक लागून ताका पुर्तुगेजांच्या छळाक तोंड दिवंचें पडलें आनी बंदखण भोगची पडली. म्हापशाची सरकारी कचेरी, सत्तरीची रावण पोलिस चौकी, पेडणेचो जकात नाको चांदेलची पोलिस चौकी तशेंच हार सरकारी बिनसरकारी मालमत्तेचेर घुरयो घालून पुर्तुगेज शासनाक जबरदस्त धक्को दिलो आनी ताचेवांगडा सशस्त्र क्रांती खातीर शस्त्रां आनी दारूगुळो हातासलो.
फुडें 1951 ताणें गोंय सोडले आनी बेळगांव आझाद गोमंतक दलाच्या पालवाखाला मुक्तिचें कार्य चालू दवरलें. फुडाराक ताणें आझाद गोमंतक दलांतल्यान भायर सरून रँक्युअर पॅट्रिओटिका ही संघटना बेळगांवां सुरू केली आनी तिचे मार्फत सशस्त्र क्रांतींचें कार्य चालू दवरलें हणखणेची पोलिस चौकी, दमणेचो विमानतळ, पत्रादेवीची पोलिस चौकी, चांदेसची पोलिस चौकी, दोडामार्ग पोलिस चौकी, तशेंच किरणपाणी, मोपा, भाटपाल हांगां पुर्तुगेज सैनिकांचेर हल्ले केले. जिवावेलो काळ आशिल्ल्यान ह्या मेहिमानी वांटो घतना पुर्तुगेज सैनिकाच्या गोळीबारांत तो जायते खेप जखमी जालो. ताका धरून दितल्या 1 लाख रूपया इनाम पुर्तुगेज शासनान जाहीर केल्ले. नगर हवेलीच्या सतंत्र्य संग्रामांत ताणें व्हड योगदान दिलां.
विश्वनाथ लवंदे, दत्तात्रय देशपांडे, नारायण नायक, मुकुंद कामत धाकणकार, मोहन रानडे, कान्होबा नायक, कृष्णराव राणे, कुश्टा देसाय, हे ताचें चळवळींतले कांय मुखेल वांगडी. केंद्र सरकारान तशेंच गोंय सरकारान ताम्रपत्र दिवन ताचो भोवमान केलो. गोंयचे सुटके उपरांतगोंय सरकार आनी अंदामान प्रशासनात वरिश्ठ पोलिस हुद्याचेर कान करून तो निवृत्त जाला.
संदर्भ
वर्ग:देवनागरी पानां
Kadamba Transport Corporation
Kadamba Transport Corporation hem Goenchea sorkarachem marganchem ieradari monddoll zavn asa. Tem, ten'nachea Pratapsing Rane hanchea mukhelponna khal Kongres sorkaran 1980 vorsa sthaplolem. Goem, eka lamb kallak khasgi bosim ieradaricher ovlumbun asa bhairavn nillea-tambddea-dhovea Kadamba bosi jeo hea nemank ek opvad zavn asat. KTCn zorui Goenchea mukhel xaranchi toxench ganvanchi zoddnni kelea torui halinchea kallak tichea vevharant goir-karbhar, rajkaronn ani bhroxttachar bhorsoleat oxe arop ghatlole asat.
Sugur, bhorvonxeachi
Kadamba Transport Corporation porjek, 'sugur, bhorvonxeachi, vell sambhallpi, kuxoll, suksoichi ani porvoddpachi' seva Goenchea porjek divpak toiar kel'li. Zorui hi seva divpant bhorpur khorch zala, torui chodd so ho hetu xarti pavoila. Sorkara koddlean tika chodd palov mell'lla ani her Bharoti sorkari margam ieradari monddollam porim ti luskonnant cholta.
Bosinche thambe cholovpi
KTC bosinche thambe (mukhel bos thambe vo thanne) Goenchea soglea xaram ani nogranim choloita. Tichi seva Goencho soglo vatthar maddoita. Tikettinchi dor favo toxi asa ani Goem bhitor provas kortoleank bosinuch bosichea konddokttora koddlean tikett melltta.Gordichea vellar heo bosi provasanim bhorlolea astat. Thodde kodden, thambonastona "ieo-voch" koxeo dhaktteo bosi asat jeo mukhel xaram zoxim Ponnji, Moddganv, Vasco ani Fonddem hankam zulloitat. Heram Goenchea bosinchea bhaxen, bhurgeank ani jextt nagrikank kherit dor asa. Xallechea vellar, xallecheo bosi koxeo teo dhanvtat.
Ieo-voch seva
KTC eka zagear san dusrea zagear dhakttea bosinim vevharik xaram modem seva korta. Him xaram mhonnche Ponnji, Moddganv, Vasku, Mhapxem, Fonddem ani Kuddchoddem. He sevent vatt pollovp thoddem ani fokot bosun vochpi provasanchi seva aspavta. Kaim vellar kherit sovlot modem denvunk dita punn hem kocherinchea vellar mhonnche sokallchea 10 horam poilim.
He sevechi dor (atam bodol'lea) oxi asa:
Dhormik Bhonvddeo
KTC aplea vatanakul bosinim Ashtavinayak bhovddi satolleanche akhrek korta.Thevurchem Chintamani, Morganvchem. Mayureshwar, Sidhtekchem Sidhivinayak, Ranganvchem Mahaganpati,Ozarchem Vighneshwar,Lenyadruichem Girijatmak, Mahadchem Varadevinayak, Palichem. Balleishwar he zage bhonvddaita. Hi bhonvddi 1600 km zata ani ticho khorch dor ekak 2500 Rupia.KTC bos thannear heo tiketti mellttat.